User:Srbijanka/Medicinska Informatika

Медицинска информатика

Медицинска информатика, здравствена информатика или информатика у здравству (друга два израза нису шире прихваћена, само представљају слободан превод аутора енглеских термина "Health Informatics"/"Health care informatics"), обједињује информационе и компјутерске науке у здравственој заштити. Бави се средствима, уређајима и методама потребним за оптимизацију прикупљања, преноса, складиштења и коришћења информација у здравству и биомедицини. Алати медицинске информатике не укључују само компјутере, већ и клиничке смернице, формалну медицинску терминологију и информационе и комуникационе системе. Медицинска информатика примењује се у областима болничке и клиничке неге, зубарства, апотекарства, јавног здравства и (био)медицинских истраживања.